«**Մարդասպանները**» (ռուս.՝ Убийцы), խորհրդային և ռուս կինոռեժիսոր Անդրեյ Տարկովսկու և նրա համակուրսեցիներ Մարիկա Բեյկուի և Ալեքսանդր Գորդոնի 1956 թվականի ուսանողական ֆիլմը։ Ֆիլմը հիմնված է Էռնեստ Հեմինգուեյի «Մարդասպանները» պատմվածքի վրա, որը գրվել է 1927 թվականին։ Սա Տարկովսկու առաջին ֆիլմն է, որը նկարահանվել էր, երբ նա Գերասիմովի անվան կինեմատոգրաֆիայի ինստիտուտի (ՎԳԻԿ) ուսանող էր։

Սյուժե
------

«Մարդասպանները» Էռնեստ Հեմինգուեյի կարճ պատմվածքի էկրանավորումն է։ Պատմությունը բաժանված է երեք տեսարանների։ Առաջին և երրորդ տեսարանների ռեժիսորներն էին Բեյկուն և Տարկովսկին, երկրորդը՝ Գորդոնը։

Առաջին տեսարանում Նիք Ադամսը (Յուլի Ֆայթ) հետևում է երկու գանգստերների (Վալենտին Վինոգրադով և Վադիմ Նովիկով)՝ սև վերարկուներով և սև գլխարկներով, որոնք մտնում են փոքրիկ քաղաքի ճաշարան, որտեղ Ադամսը ճաշում է։ Նրանք սեփականատիրոջը՝ Ջորջին (Ալեքսանդր Գորդոն) ասում են, որ փնտրում են բռնցքամարտիկ Օլե Անդրեսոնին և ցանկանում են սպանել նրան։ Նրանք կապում են Նիք Ադամսին և խոհարար Սեմին և սպասում են, թե երբ կհայտնվի Օլե Անդրեսոնին։ Երեք այցելուներ մտնում են ռեստորան, սակայն Ջորջը նրանց դուրս է հանում։ Այցելուներից մեկին մարմնավորում է Տարկովսկին, ով սուլում էր «Lullaby of Birdland» երգը։

Երկրորդ տեսարանը ցույց է տալիս, որ Նիք Ադամսը այցելում է Օլե Անդրեսոնին (Վասիլի Շուկշին) իր ապաստարանում՝ փոքրիկ սենյակում։ Նա զգուշացնում է Անդրեսոնին երկու գանգստերների մասին, բայց Անդրեսոնը հաշտվել է իր ճակատագրի հետ և չի ցանկանում փախչել։

Երրորդ տեսարանը ցույց է տալիս, որ Ադամսը վերադառնում է ճաշարան և սեփականատիրոջը տեղեկացնում Անդրեսոնի որոշման մասին։

Դերասանական կազմ
----------------

* Յուլի Ֆայթ՝ Նիք Ադամս
* Ալեքսանդր Գորդոն՝ Ջորջ
* Վալենտին Վինոգրադով՝ Ալ
* Վադիմ Նովիկով՝ Մաքս
* Յուրի Դուբրովին՝ 1-ին հաճախորդ
* Անդրեյ Տարկովսկի՝ 2-րդ հաճախորդ
* Վասիլի Շուկշին՝ Օլե Անդրեսոն
* Էրմենգելդ Կոնովալով՝ խոհարար Սեմ

Արտադրություն
-------------

Ուսանողները ստիպված էին աշխատել ֆիլմերի վրա երկու-երեք հոգանոց խմբերով՝ ՎԳԻԿ կինոդպրոցում սարքավորումների պակասի պատճառով։ Անդրեյ Տարկովսկին և Ալեքսանդր Գորդոնը Մարիկա Բեյկուին խնդրել են աշխատել իրենց հետ։ Էռնեստ Հեմինգուեյի պատմվածքի էկրանավորման գաղափարը պատկանում էր Տարկովսկուն։ Բոլոր դերակատարները ՎԳԻԿ-ի ուսանողներ էին, իսկ տեսախցիկով և լուսավորությամբ զբաղվել են ուսանողներ Ալֆրեդո Ալվարեսը և Ալեքսանդր Ռիբինը։

Ռեկվիզիտները բերվել են ուսանողների կողմից իրենց տներից, ինչպես նաև հարազատներից և ընկերներից։ Ֆիլմը բարձր գնահատանքի է արժանացել Բեյկուի, Գորդոնի և Տարկովսկու պրոֆեսոր և դասախոս Միխայիլ Ռոմի կողմից։

Ծանոթագրություններ
------------------

1. 1 2  Freebase տվյալների վերբեռնում — Google.
2. ↑  «The Killers (A. Tarkovsky, 1956)». *IST* (ամերիկյան անգլերեն). 2017 թ․ հունվարի 13. Վերցված է 2023 թ․ հունիսի 23-ին.
3. ↑  «When Andrei Tarkovsky made an Ernest Hemingway adaptation». *faroutmagazine.co.uk* (ամերիկյան անգլերեն). 2023 թ․ մարտի 10. Վերցված է 2023 թ․ հունիսի 23-ին.
4. ↑  «"the Killers" Andrei Tarkovksy's First Feature Film | Faena». *www.faena.com* (անգլերեն). Վերցված է 2023 թ․ հունիսի 23-ին.
5. ↑  «43ª Mostra Internacional de Cinema - Movie - The Killers». *43.mostra.org*. Վերցված է 2023 թ․ հունիսի 23-ին.
6. ↑  Alexander Gordon (1990). «Student Years». Nostalgia.com. Արխիվացված է օրիգինալից 2006 թ․ օգոստոսի 23-ին. Վերցված է 2013 թ․ հունիսի 28-ին.
7. ↑  Александр Гордон о фильме *Убийцы* Արխիվացված 2006-08-23 Wayback Machine(անգլ.) на сайте nostalghia.com Արխիվացված 2006-07-12 Wayback Machine

Արտաքին հղումներ
----------------

* The Killers(անգլ.) ֆիլմը Internet Movie Database կայքում
* *Մարդասպանները* ֆիլմի 1/2 մասը ՅուԹյուբում (Անգլերեն ենթագրերով)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · FilmAffinity · Internet Movie Database |

 |